28/10/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 4 de outubro de 2021 pola que se autoriza administrativamente e aproba o proxecto de execución dunhaa infraestrutura gasística na Coruña (IN627A 2021/5-1)

Resolución do 4 de outubro de 2021, da Xefatura Territorial da Coruña, pola que se autoriza administrativamente e aproba o proxecto de execución da infraestrutura gasística de distribución denominado Planta de Upgrading para produción de biometano comprimido na EDAR Bens, no concello da Coruña, promovido por Naturgy Energy Group, S. A. (expediente IN627A 2021/5-1) Despois de examinar o expediente instruído por demanda da empresa Naturgy Energy Group, S. A., con CIF núm. A080015497, e con dirección a efectos de notificación en Avda. San Luís, 77, 28033 Madrid, resultan os seguintes: FEITOS Con data de 21 de xullo de 2021, Naturgy Energy Group, S. A. presentou a solicitude de outorgamento de autorización administrativa e de aprobación do proxecto de execución das instalacións recollidas no documento técnico denominado Instalacións de inxección de gas renovable na rede de distribución de gas Edar Bens (A Coruña), achegando a seguinte documentación: a) Proxectos técnicos das instalacións para a súa aprobación subscritos Nicola Jayne Alejo Lo Re Industrial Col.1206 C. O. I. I. Asturias. b) Declaración Responsable do técnico asinante dos proxectos, segundo a Instrución 5/2012, do 15 de novembro, da Dirección Xeral de Enerxía e Minas (D. O. G. núm.229, do 30 de novembro de 2012) sobre os criterios para aplicar para esixir visado colexial en materia de industria e enerxía. O punto de conexión da planta de Upgradind á de distribución de gas canalizado realízase no módulo de inxección de biometano, para elevar a presión, filtrar, regular, comprobar a calidade do biometano e odorizar o gas tratado na planta de upgrading, constituído por unha sala de compresión, sala de regulación e medida e sala de control., propiedade de Nedgia S. A. e tramitado co núm. de expediente IN627A 2021/5-1. Para os efectos previstos no artigo 73 da Lei 34/1998, do 7 de outubro, do sector de hidrocarburos e no artigo 78 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, someteuse ao trámite de información pública o proxecto achegado, sendo publicado no BOP do 4 de agosto de 2021, DOG do 18 de agosto de 2021, A Opinión da Coruña do 14 de agosto de 2021 e La Voz de Galicia de 16 agosto de 2021. Durante a fase de información pública non se presentaron alegacións ao proxecto.1. CONSIDERACIÓNS LEGAIS E TÉCNICAS.1. Lei 34/1998, do 7 de outubro, do Sector de Hidrocarburos (B. O. E n.º 241, do 8 de outubro), modificada pola Lei 12/2007, do 7 de outubro (B. O. E. n.º 158, do 3 de xullo), que ten por obxecto renovar, integrar e homoxeneizar a distinta normativa legal vixente en materia de hidrocarburos e dispón, entre outras materias, a ordenación da subministración de gases combustibles por canalización.2. Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia.3. Orde do 30 de novembro de 1999, da Consellería de Industria e Comercio (D. O. G. n.º 244, do 21 de decembro de 1999), que regula o procedemento “Sobre a tramitación de autorizacións administrativas das canalizacións de gas” e, no seu Artigo 2 en particular, as competencias das Delegacións Provinciais (actualmente, Xefaturas Territoriais), dentro do réxime de autorizacións administrativas das canalizacións de gas, excepto a normativa derogada a que fai referencia nesta Orde.4. Real Decreto 1434/2002, do 27 de decembro, polo que se regulan as actividades de Transporte, Distribución, Comercialización, Subministración e Procedementos de Autorización das Instalacións de Gas Natural (B. O. E. n.º 313, do 31 de decembro). 5. Real Decreto 919/2006, do 28 de xullo, polo que se aproba o Regulamento Técnico de Distribución e Utilización de Combustibles Gasosos e as súas Instrucións Técnicas Complementarias ICG 01 a 11 (B. O. E n.º 211, do 4 de setembro de 2006), e, en particular: 6. O disposto na ITC-ICG 01 Instalacións de distribución de combustibles gaseosos por canalización, que ten como obxecto fixar os requisitos técnicos esenciais, as medidas de seguridade que deben observarse referentes ao proxectado, construción e explotación das instalacións de distribución de combustibles gasosos por canalización ás que se refire o Artigo 2 do citado Real Decreto, así como determinar as prescricións relativas ás probas que se deben realizar previamente á posta en marcha es os procedementos de operación, mantemento e control das instalacións.7. Decreto 62/2010, do 15 de abril, da Consellería de Economía e Industria, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (G. L. P.) (D. O. G. n.º 77, do 26 de abril de 2010). 8. Decreto 51/2011, do 17 de marzo, da Consellería de Economía e Industria, polo que se actualiza a normativa en materia de seguridade industrial na Comunidade Autónoma de Galicia para a súa adaptación á Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no comprado interior (D. O. G. n.º 65, do 1 de abril de 2011). 9. O proxecto contempla a execución dunha Planta de Upgrading para produción de biometano comprimido na EDAR Bens (A Coruña):  Sistema de alimentación de biogás á instalación:  Unidade de secado.  Unidade de impulsión de biogás mediante soplante (con variador de velocidade para poder regular o caudal de biogás).  Sistema de filtrado do biogás para eliminar SH2 e Siloxanos sobre carbón activo.  Sistema de compresión e unidade de secado II e filtrado.  Sistema de membranas.  Saídas:  Módulo de inxección.  Pilotos de experimentación.  Sistema de subministración vehicular.  Off-gas (CO2).  Sistemas auxiliares:  Sistemas de medición e análise de biogás e de biometano.  Sistema de refrixeración con aire (chiller).  Sistema de aire comprimido para instrumentos e accionamentos de válvulas.  Sistema de inertización con nitróxeno.  Sistemas de drenaxes e vénteos.  Sistema de protección contraincendios.  Sistema de control.  Instalación eléctrica.10. O servizo técnico desta xefatura informa que unha vez analizado o expediente as instalacións proxectadas cumpren que os requisitos regulamentarios. De acordo con todo o indicado RESOLVO: Primeiro. –Autorizar administrativamente e aprobar o proxecto de execución das instalacións de gas canalizado proxectadas e descritas no apartado anterior. A autorización das instalacións concederase coas seguintes condicións: Segundo. –A Aprobación do proxecto de execución solicitada por Naturgy Energy Group, S. A. outorgarase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións, de acordo con outras disposicións que resulten aplicables, e en especial as relativas á ordenación do territorio e ao medio ambiente.  Antes do inicio das obras Naturgy Energy Group, S. A. poñerá en coñecemento de todas as Administracións, organismos ou empresas de servizo público ou de servizos de interese xeral con bens e dereitos ao seu cargo das respectivas afeccións que se están xerando coa execución das instalacións recollidas no documento denominado Transmisión de la acometida interior de gas natural de la EDAR de Bens (A Coruña), Provincia da Coruña coa finalidade de que poidan avaliar o seu contido, e establecer os condicionantes que estimen oportuno.  Previo o inicio das obras deberán achegar a esta Xefatura Territorial todas as autorizacións e permisos dos titulares dos bens afectados pola instalacións proxectadas, xunto que designación da razón social da empresa instaladora autorizada de gas que vai realizar as obras e o director de obra responsable delas.  A empresa distribuidora vixiará que as canalizacións de gas respecten en todo momento as esixencias dispostas nas autorizacións e/ou informes emitidos por outras Administracións, organismos ou empresas de servizo público ou de servizos de interese xeral e, en particular, naquelas zonas nas que no subsolo atópense instalados outros servizos, tales como electricidade, telecomunicacións, subministración de auga, etc, as conducións do gas serán instaladas de maneira que se cumpran escrupulosamente as distancias de seguridade previstas nas súas respectivas normativas sectoriais. De conformidade que os criterios e esixencias previstos na regulamentación vixente, deberanse instalar os elementos de seguridade que sexan necesarios, particularmente válvulas, coidando da súa accesibilidade.  En relación ao biogás inxectado deberá de axustarse á PD-01 “Medición, Calidade e Odorización de Gas” das normas de xestión técnica do sistema gasista, en vigor.  Si durante a fase de execución das obra tivésense que adoptar medidas técnicas non contempladas neste proxecto e no proxecto inicialmente autorizado, e previo á súa execución, deberase de dispoñer do pertinente visto e prace desta Xefatura Territorial.  Todas a modificación efectuadas na fase de execución deberán de ser recollidas na dirección de obra, a condición de que non superen un 20% respecto as instalacións recollidas neste proxecto, e só no que se refire ao cambio de trazado, superado este límite deberán achegar a correspondente addenda para a súa aprobación por parte desta Xefatura Territorial.  Todas as ampliacións da rede de distribución de gas natural estará suxeitas a presentación da correspondente addenda para a súa aprobación por parte desta Xefatura Territorial.  Esta Xefatura Territorial reservarase o dereito para deixar sen efecto a autorización que se estime procedente emitir, no momento no que se comprobe o incumprimento das condicións regulamentarias ou de calquera das condicións precedentes.  O prazo de execución das instalacións recollidas neste expediente será dun ano desde a data de publicación desta resolución, sendo este prazo prorrogable conforme ao establecido na Lei 39/2015, do 1 de outubro. Contra a presente resolución, que non é definitiva en vía administrativa, cabe interpoñer recurso de alzada ante o conselleiro da Vicepresidencia Segunda e Consellería de Economía, Emprego e Innovación no prazo dun mes, contado a partir do día seguinte ao da súa notificación ou publicación nos termos establecidos nos artigos 121 e 122 da Lei 39/2015, do 1 de outubro, do 26 de novembro, do Procedemento Administrativo Común das Administracións Publicas sen prexuízo de que os interesados poidan interpoñer calquera outro recurso que se considere pertinentes. A Coruña, 4 de outubro de 2021. O xefe territorial Isidoro Martínez Arca